**Likumprojekta "Grozījumi likumā "Par Latvijas Republikas Uzņēmumu reģistru"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Par kooperatīvajām sabiedrībām uzņēmumu reģistra žurnālā ierakstāmā informācija*  Likumprojekts "Grozījumi likumā "Par Latvijas Republikas Uzņēmumu reģistru"" (turpmāk – likumprojekts) izstrādāts, ņemot vērā plānotās izmaiņas kooperatīvo sabiedrību regulējumā (likumprojekts "Kooperatīvo sabiedrību likums").  Likumprojekts groza ziņas, kas ierakstāmas uzņēmumu reģistra žurnālā par kooperatīvajām sabiedrībām. Turpmāk uzņēmumu reģistra žurnālā neierakstīs informāciju, kas nav saistoša trešajām personām. Tādējādi kooperatīvo sabiedrību galvenais un papildu nodarbošanās veids vairs nebūs uzņēmumu reģistra žurnālā ierakstāmā informācija. Tāpat šajā publiskajā reģistrā neierakstīs kooperatīvo sabiedrību statūtu parakstīšanas datumu.  Likumprojekta "Kooperatīvo sabiedrību likums" izstrādes gaitā konstatēts, ka kooperatīvo sabiedrību gadījumā pamatkapitāls ļoti ierobežoti pilda kreditoru aizsardzības funkciju un secināts, ka arī minimālā pamatkapitāla apmēra ierakstīšanai publiskajā reģistrā nav nozīmes. Ņemot vērā minēto, plānots atteikties no kooperatīvās sabiedrības minimālā pamatkapitāla apmēra un pajas nominālvērtības ierakstīšanas uzņēmumu reģistra žurnālā.  Ar likumprojektu "Kooperatīvo sabiedrību likums" plānots atteikties no šobrīd spēkā esošās kārtības, kas paredz valdes funkciju nodošanu direktoram vai pārvaldniekam. Līdz ar to uzņēmumu reģistra žurnālā vairs netiks ierakstīta informācija par šīm kooperatīvo sabiedrību amatpersonām.  Tāpat likumprojekts "Kooperatīvo sabiedrību likums" neparedz tādu valdes locekļu pārstāvības tiesību ierobežojumu kā kopīga pārstāvība ar prokūristu. Tādējādi plānotas izmaiņas par uzņēmumu reģistra žurnālā ierakstāmo informāciju attiecībā uz valdes locekļu pārstāvības tiesībām.  Atšķirībā no šobrīd spēkā esošā kooperatīvo sabiedrību regulējuma likumprojekts "Kooperatīvo sabiedrību likums" paredz reorganizācijas kārtību. Līdz ar to atbilstoši likumprojektam ziņas par kooperatīvo sabiedrību reģistrāciju būs uzņēmumu reģistra žurnālā ierakstāmā informācija.  Saskaņā ar plānoto pārejas regulējumu paredzēts, ka grozījumi attiecībā uz uzņēmumu reģistra žurnālā ierakstāmo informāciju par kooperatīvajām sabiedrībām stājas spēkā vienlaikus ar likumprojekta "Kooperatīvo sabiedrību likums" spēkā stāšanos, t.i., 2018. gada 1. jūlijā. Uzņēmumu reģistram būs pienākums aktualizēt par kooperatīvajām sabiedrībām uzņēmumu reģistra žurnālā ierakstāmo informāciju: 1) izslēgt galveno nodarbošanās veidu un papildu nodarbošanās veidus; 2) izslēgt statūtu parakstīšanas datumu; 3) izslēgt pamatkapitāla minimālo lielumu, paju skaitu un to nominālvērtību; 4) aizstāt valdes locekļu kopīgu pārstāvību ar prokūristu ar valdes locekļu kopīgu pārstāvību.  Tāpat, ņemot vērā plānotās izmaiņas attiecībā uz uzņēmumu reģistra žurnālā ierakstāmo informāciju, nepieciešams precizēt Uzņēmumu reģistram iesniedzamajā pieteikumā ierakstāmo informāciju par kooperatīvajām sabiedrībām. Tā kā tuvākajā nākotnē ir plānots atteikties no Ministru kabineta apstiprinātiem pieteikumiem, tad likumprojektā nav nepieciešams paredzēt Ministru kabinetam pienākumu precizēt šajā pieteikumā norādāmo informāciju.  *Termiņš, kādā veicamas izmaiņas uzņēmumu reģistra žurnālā*  Šobrīd nav speciāla normatīvā regulējuma, kas noteiktu, cik ilgā laikā ir izdarāms ieraksts uzņēmumu reģistra žurnālā pēc pieteikuma vai tiesas nolēmuma saņemšanas. Līdz ar to uz valsts notāra lēmuma pieņemšanas termiņu par ieraksta izdarīšanu uzņēmumu reģistra žurnālā ir attiecināms Administratīvā procesa likumā noteiktais 30 dienu termiņš. Praksē Uzņēmumu reģistra amatpersonas veic izmaiņas uzņēmumu reģistra žurnālā trīs dienu laikā (līdzīgi kā komersantiem). Likumprojekts paredz nostiprināt šo praksi likuma "Par Latvijas Republikas Uzņēmumu reģistru" (turpmāk – likums) 8. pantā.  *Citi tehniski grozījumi*  Papildus veiktas izmaiņas likuma 5. panta normās par dokumentu glabāšanu. Tā kā vispārīgos principus Uzņēmumu reģistra vestajos reģistros ierakstāmo tiesību subjektu reģistrācijas lietu vešanā nosaka likuma 4.8 pants (reģistrācijas lietas ved elektroniskā formā), likumprojekts izslēdz novecojušas normas par dokumentu glabāšanu. Vienlaikus likuma 5. pantā esošā norma, kas paredz, ka katram reģistrācijas numuram Uzņēmumu reģistra žurnālā atbilst lieta (dokumentu krājums) ar tādu pašu numuru, vēl joprojām ir aktuāla un piemērojama, taču neatbilst likuma 5. panta nosaukumam (Uzņēmuma (uzņēmējsabiedrības) nosaukums) Šo normu ir plānots iekļaut likuma 7. pantā, mainot šī panta nosaukumu. |
| 3. | Projekta izstrādē iesaistītās institūcijas | Likumprojekts pēc būtības saskaņots Tieslietu ministrijas izveidotajā darba grupā Kooperatīvo sabiedrību likuma grozījumu izstrādei (izveidota saskaņā ar valsts sekretāra 2015. gada 15. novembra rīkojumu 1-1/388). Darba grupas sastāvā bez Tieslietu ministrijas pārstāvjiem, ir Ekonomikas ministrijas, Finanšu ministrijas, Zemkopības ministrijas, Uzņēmumu reģistra un Finanšu un kapitāla tirgus komisijas pārstāvji. Privāto sektoru darba grupā pārstāv Latvijas Lauksaimniecības kooperatīvu asociācija, Latvijas Kooperatīvo krājaizdevu sabiedrību savienība, Zvērinātu advokātu padome, SIA "Latvijas Lauku konsultāciju un izglītības centrs", mežsaimniecības pakalpojumu kooperatīvā sabiedrība "Mežsaimnieks" un dzīvokļu īpašnieku kooperatīvā sabiedrība "Bāka-2". |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kooperatīvās sabiedrības un to amatpersonas. Atbilstoši Uzņēmumu reģistra statistikai (19.12.2016.) ir reģistrētas 1877 kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nerada administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (*euro*) | | |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X |  | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojekta ietekme uz valsts budžetu iekļauta saistītajā likumprojektā "Kooperatīvo sabiedrību likums". | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekts saistīts ar likumprojektu "Kooperatīvo sabiedrību likums", tāpēc Ministru kabinetā un Saeimā tie skatāmi vienlaicīgi. |
| 2. | Atbildīgā institūcija | Tieslietu ministrija, Uzņēmumu reģistrs. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts pēc būtības saskaņots Tieslietu ministrijas izveidotajā darba grupā Kooperatīvo sabiedrību likuma grozījumu izstrādei. |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokļus, likumprojekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" 2016. gada 21. decembrī ievietots Tieslietu ministrijas mājaslapā internetā. |
| 3. | Sabiedrības līdzdalības rezultāti | Līdz 2017. gada 13. janvārim saņemti tehniski iebildumi un priekšlikumi par likumprojektu tikai no personām, kas iekļautas darba grupā Kooperatīvo sabiedrību likuma grozījumu izstrādei. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saskaņā ar plānoto pārejas noteikumu Uzņēmumu reģistram līdz 2019. gada 1. janvārim būs pienākums izslēgt no uzņēmumu reģistra žurnāla informāciju par kooperatīvajām sabiedrībām, ko saskaņā ar likumprojektu vairs neierakstīs publiskajā reģistrā.  Likumprojekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav. |

Iesniedzējs:

Tieslietu ministrijas

valsts sekretārs Raivis Kronbergs

31.01.2017. 8.30

1188

B. Lielkalne,

67036949, [baiba.lielkalne@tm.gov.lv](mailto:baiba.lielkalne@tm.gov.lv)